Raporti mbi Irakun, thirrje për ndryshime strategjike
Grupi mbipartiak rekomandon tërheqjen e të gjitha trupave deri në fillim të vitit 2008 dhe ndryshime diplomatike rrënjësore për përmirë
Bashkëkryetari i Grupit Studimor për Irakun, Li Hamilton thotë se politika e administratës së Presidentit Bush për Irakun nuk ka sjellë sukses dhe se aftësia e Amerikës për të ndikuar në zhvillimet në këtë vend po bie. Raporti i grupit studimor rekomandon ndryshimin e misionit të ushtrisë në Irak, nga mision luftarak, në mision mbështetës për forcat irakiane të sigurimit. Zoti Hamilton thotë se kjo do t’i krijojë mundësi Shteteve të Bashkuara të fillojnë tërheqjen e trupave nga Iraku. - tha zoti Hamilton. Komisioni, po ashtu, bën thirrje për shtimin e numrit të trupave amerikane që veprojnë në kuadër të njësive irakiane, nga 4 mijë që janë tani, në deri 20 mijë. Bashkëkryetari tjetër i grupit studimor, ish-Sekretari i Shtetit James Baker, thotë se administrata duhet të bëjë ndryshime diplomatike rrënjësore, për të përmirësuar gjendjen në Irak. ", tha zoti Baker. Administrata e presidentit Bush nuk ka pranuar të hyjë në diskutime të drejtpërdrejta me Iranin dhe Sirinë, duke thënë se të dyja këto vende mbështesin kryengritësit në Irak dhe kanë lidhje me grupet terroriste ndërkombëtare. Komisioni thekson gjithashtu se Shtetet e Bashkuara nuk mund t’i arrijnë qëllimet e tyre në Lindjen e Mesme, në se nuk zgjidhin konfliktin arabo-izraelit dhe nuk punojnë konkretisht për stabilitetin në rajon. Grupi i bën thirrje administratës së presidentit Bush të ndërmarrë një përpjekje të re dhe të gjatë diplomatike, për të gjetur një zgjidhje për këtë konflikt. Raporti i drejtohet gjithashtu qeverisë irakiane, duke thënë se ajo nuk po bën sa duhet për çështje të rëndësishme si ripajtimi kombëtar, siguria bazë dhe shërbimet jetike për popullsinë. Bashkëautori Lee Hamilton tha se qeveria e Irakut duhet të plotësojë objektiva specifike në këto fusha, ose ndryshe rrezikon të humbasë ndihmën nga Shtetet e Bashkuara. "- tha ai. Raporti iu dorëzua Presidentit Bush sot paradite. Presidenti tha se komisioni bën një vlerëzim pa doreza të gjendjes në Irak. Ai shtoi se raporti përmban propozime interesante dhe premtoi të veprojë në një kohë të përshtatshme.//lk